**Κόνιτσα 3/09/2021**

**ΔΕΛΤΙΟ ΤΥΠΟΥ**

**Φιλοξενία της ομάδας μπάσκετ γυναικών ΠΑΣ Γιάννινα WBC στην Κόνιτσα.**

Με τον Δήμαρχο Κόνιτσας συναντήθηκε την Πέμπτη 2 Σεπτεμβρίου 2021 στο Δημαρχείο η ομάδα μπάσκετ γυναικών ΠΑΣ Γιάννινα WBC και μέλη της Διοίκησής της, που φιλοξενήθηκαν από τον Δήμο μας ενόψει του σπουδαίου φιλικού τουρνουά προετοιμασίας στην Κόνιτσα, του «WATT+VOLT Konitsa 2021 Women’s Basketball Tournament», το οποίο θα πραγματοποιηθεί το τριήμερο 10-12 Σεπτεμβρίου στο Κλειστό Γυμναστήριο της πόλης μας.

Στο τουρνουά θα λάβει μέρος, ο πρωταθλητής Σερβίας και παραδοσιακή δύναμη του ευρωπαϊκού μπάσκετ, **Ερυθρός Αστέρας,** ο οποίος μάλιστα θα συμμετέχει στο EuroCup τη φετινή σεζόν και στο ρόστερ του έχει την Πρωταθλήτρια Ευρώπης, Μaša Janković, **Ο.Α. Χανίων**, που τερμάτισε στην 4η θέση στο περσινό πρωτάθλημα της Α1, **Ελευθερία Μοσχάτου** που αποτελεί σταθερή δύναμη τα τελευταία χρόνια και φυσικά ο οικοδεσπότης **ΠΑΣ Γιάννινα WBC** συνθέτουν το δυνατό αυτό τουρνουά.

Οι φίλαθλοι θα έχουν την ευκαιρία να παρακολουθήσουν τους αγώνες, εφόσον πληρούν τις προϋποθέσεις που ορίζει η Υπουργική απόφαση σχετικά με τον κορονοϊό.

Ο Δήμος εκφράζει θερμές ευχαριστίες στους διοργανωτές και τις αθλήτριες και εύχεται καλή αγωνιστική περίοδο με πολλές επιτυχίες.

Από το Γραφείο Δημάρχου